**Noteikumu projekta "Grozījumi Ministru kabineta 2008.gada 14.oktobra noteikumos Nr.850 "Noteikumi par darbības programmas "Cilvēkresursi un nodarbinātība" papildinājuma 1.5.1.3.2.apakšaktivitāti "Publisko pakalpojumu kvalitātes paaugstināšana valsts, reģionālā un vietējā līmenī""" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Noteikumu projekts "Grozījumi Ministru kabineta 2008.gada 14.oktobra noteikumos Nr.850 "Noteikumi par darbības programmas "Cilvēkresursi un nodarbi­nātība" papildinājuma 1.5.1.3.2.apakšaktivitāti "Publisko pakalpojumu kvalitātes paaugstināšana valsts, reģionālā un vietējā līmenī""" (turpmāk – noteikumu projekts) sagatavots, lai precizētu 1.5.1.3.2.apakšaktivitātei "Publisko pakalpojumu kvalitātes paaugstināšana valsts, reģionā­lā un vietējā līmenī" (turpmāk – 1.5.1.3.2.apakš­aktivitāte) pieejamo finansējumu, ņemot vērā apakšaktivitātes projektu īstenošanas gaitu un finan­sējuma apguvi tajā, un lai izveidojušos atlikumu 1.5.1.3.2.apakšaktivitātē novirzītu 1.5.2.2.2.apakš­aktivitātes "Nevalstisko organizāciju administratīvās kapacitātes stiprināšana" (turpmāk – 1.5.2.2.2.apakš­aktivitāte) projektu īstenošanai, sekmējot darbības programmas "Cilvēkresursi un nodarbinātība" papildinājumā Valsts kancelejas administrētajās aktivitātēs un apakšaktivitātēs noteiktā finansējuma pilnīgu apguvi |
|  2. | Pašreizējā situācija un problēmas | Ņemot vērā Ministru kabineta 2012.gada 12.jūnija notei­kumus Nr.396 ''Grozījumi Ministru kabineta 2008.gada 14.oktobra noteikumos Nr.850 "Noteikumi par darbības programmas "Cilvēkresursi un nodarbinātība" papildinājuma 1.5.1.3.2.apakšaktivitāti "Publisko pakalpojumu kvalitātes paaugstināšana valsts, reģionālā un vietējā līmenī""'' un finansējuma atlikumu, kas izveidojies pēc 1.5.1.3.2.apakšaktivitātē apstiprināto projektu pabeigšanas, 23.08.2012. un 03.10.2012. notika 1.5.1.3.2.apakšaktivitātes vērtēšanas komisijas sēdes, kurās tika nolemts virzīt apstiprināšanai ar nosacījumu vairākus projektu iesniegumus, kas iepriekš tikuši noraidīti nepietiekama finansējuma dēļ. Kaut apstiprināti papildu projekti, 1.5.1.3.2.apakšaktivitātē joprojām ir pieejams finansējuma atlikums 1 644,83 LVL apmērā. Finansējuma atlikums nesakrīt ar *VIS* norādīto 1.5.1.3.2.apakšaktivitātē pieejamo atlikumu, jo summa ir noteikta, ņemot vērā arī izveidojušos atlikumu pēc nosacījumu izpildes papildu apstiprinātajos projektu iesniegumos uz 2012.gada 29.oktobri, par kuriem dati ir pieejami sadarbības iestādē, bet vēl nav ievadīti *VIS*. Šī summa ir nepietiekama, lai to novirzītu atlikušo projektu apstiprināšanai. Līdz ar to Valsts kanceleja kā atbildīgā iestāde, izvērtējot tās administrēto Eiropas Sociālā fonda aktivitāšu un projektu īstenošanu, ierosina finansējuma atlikumu pārdalīt uz 1.5.2.2.2.apakšaktivitāti "Nevalstisko organizāciju administratīvās kapacitātes stiprināšana". Priekšlikumu veikt pārdali uz 1.5.2.2.2.apakšaktivitāti Valsts kanceleja ierosina, ņemot vērā ļoti lielo projektu iesniedzēju aktivitāti un interesi par atbalsta saņemšanu šīs apakšaktivitātes ietvaros. Pēdējā 1.5.2.2.2.apakš­aktivitātes atklātās projektu iesniegumu atlases kārtā tika iesniegti 249 projektu iesniegumi par kopējo attiecināmo izmaksu summu 4 958 264,50 LVL. Atlasē pieejamais finansējums bija 710 007,63 LVL, līdz ar to pieprasījums pēc finansējuma septiņas reizes pārsniedza piedāvājumu. Papildus norādām, ka šīs atlases ietvaros nepietiekama finansējuma dēļ ir noraidīti 129 projekti. Analogas tendences bija vērojamas arī pirmajā un otrajā atklātajā projektu iesniegumu atlasē 1.5.2.2.2.apakšaktivitātē. Ņemot vērā iepriekš minētos faktus, ir jāveic grozījumi Ministru kabineta 2008.gada 14.oktobra noteikumos Nr.850 "Noteikumi par darbības programmas "Cilvēkresursi un nodarbinātība" papildinājuma 1.5.1.3.2.apakšaktivitāti "Publisko pakalpojumu kvalitātes paaugstināšana valsts, reģionālā un vietējā līmenī"", samazinot apakšaktivitātē pieejamo finansējumu, kā arī vienīgajā projektu iesniegumu atlasē pieejamo finansējumu  |
|  3. | Saistītie politikas ietekmes novērtējumi un pētījumi | Nav attiecināms |
|  4. | Tiesiskā regulējuma mērķis un būtība | Noteikumu projekts paredz veikt grozījumus Ministru kabineta 2008.gada 14.oktobra noteikumos Nr.850 "Noteikumi par darbības programmas "Cilvēkresursi un nodarbinātība" papildinājuma 1.5.1.3.2.apakšaktivitāti "Publisko pakalpojumu kvalitātes paaugstināšana valsts, reģionālā un vietējā līmenī"", samazinot noteikumu projekta 15.punktā kopējo apakšaktivitātei pieejamo finansējumu no 535 181 LVL uz 533 536 LVL, kā arī attiecīgi precizējot Eiropas Sociālā fonda finansējumu no 454 904 LVL uz 453 506 LVL un valsts budžeta finansējumu no 80 277 LVL uz 80 030 LVL. Papildus noteikumu projekta 6.punktā tiek precizēts arī vienīgajā projektu iesniegumu atlasē pieejamais finansējums uz 533 536 LVL |
|  5. | Projekta izstrādē iesaistītās institūcijas | Valsts kancelejas Eiropas Savienības struktūrfondu departaments |
|  6. | Iemesli, kādēļ netika nodrošināta sabiedrības līdzdalība | Nav attiecināms |
|  7. | Cita informācija | Nav |
| Anotācijas II, III sadaļas – projekts šīs jomas neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. | Nepieciešamie saistītie tiesību aktu projekti | Nepieciešams veikt grozījumus darbības programmas "Cilvēkresursi un nodarbinātība" papildinājumā (apstiprināts ar Ministru kabineta 2008.gada 9.aprīļa rīkojumu Nr.197 "Par darbības programmas "Cilvēkresursi un nodarbinātība" papildinājuma apstiprināšanu"), precizējot 1.5.1.3.2. un 1.5.2.2.2.apakšaktivitātes finan­sējumu. Noteikumu projekts izskatāms Ministru kabinetā vienlaikus ar grozījumiem darbības programmas "Cilvēk­resursi un nodarbinātība" papildinājumā un grozījumiem Ministru kabineta 2008.gada 25.novembra noteikumos Nr.963 "Noteikumi par darbības programmas "Cilvēkresursi un nodarbinātība" papildinājuma 1.5.2.2.2.apakš­aktivitāti "Nevalstisko organizāciju administratīvās kapacitātes stiprināšana"" |
|  2. | Cita informācija | Nav |
| Anotācijas V, VI, un VII sadaļa – projekts šīs jomas neskar |

Ministru prezidents V.Dombrovskis

Vizē:

Valsts kancelejas direktore E.Dreimane

2012.12.14. 10:18

675

Garkalne 67082950

maruta.garkalne@mk.gov.lv